Per Antonsen

Per Alfred Antonsen (født 15. april 1923, død 3. juli 2013) var fra 1. april 1969 til og med 1986 administrerende direktør for Vinmonopolet. Han overtok etter Gunnar Lindeman, som fratrådte etter å ha nådd aldersgrensen. Før han ble administrerende direktør, var han økonomidirektør i selskapet.

Per Antonsen er diplomøkonom fra Norges Handelshøyskole i 1947. Han tok 1. avdeling juridisk embetseksamen i 1953. Etter utdannelsen var han fra mars 1948 ansatt som bedriftsrevisor hos skattedirektørene i Sør-Trøndelag og i Hordaland. Etter et år i en utdannelsesstilling på Norges Handelshøyskole (1955) ble han knyttet til Vinmonopolet. Her var han først konsulent i personal- og økonomiavdelingen. Fra 1968 var han kontorsjef, og fra 1960 økonomidirektør inntil han i 1969 ble øverste sjef. Ved utgangen av 1986 overlot han ledervervet til Einar Joys.

 Referanser 

 Kilder 
 Hvem Hva Hvor 1970 side 96

Kategori:Norske siviløkonomer fra NHH
Kategori:Norske embets- og tjenestemenn
Kategori:Personer tilknyttet Vinmonopolet